Možné vedľajšie účinky liekov Tebokan, Cavinton a Donepezil: Príčina vracania u pacientky.
Dobrý deň! Od včera svokra berie na alzheimer lieky tebokan,cavinton, donepezil súčasne. Od tej doby ju napína na vracanie, aj vracia. Ktorý liek jej môže škodiť? Roky má problémy aj so žlčníkom, vlastne žlčník ma vyoperovaný, má len žlčovod. Čo môže vyvolať u nej vracanie? Ďakujem!
Dobrý deň.
Ďakujeme za Vašu otázku.
Nevoľnosť, tráviace ťažkosti až prípadné vracanie patria medzi vedľajšie účinky, ktoré sa môžu vyskytnúť počas liečby všetkými uvedenými liekmi. Z tohto dôvodu nie je možné určiť, ktorý liek jej spôsobuje dané ťažkosti. O výskyte akýchkoľvek vedľajších účinkov je však potrebné upovedomiť predovšetkým predpisujúceho lekára, ktorý zváži ďalší postup terapie.
Prajem pekný zvyšok dňa.
S pozdravom
Mgr. Barbora Bičanovská